Saul B. Robinsohn

**Saul Benjamin ROBINSOHN** (naskiĝinta la  en Berlino, mortinta samloke la ) estis germana pedagogifakulo kaj sociologo. De 1963 li estris Berline ĉe la pripedagogia societo *Max-Planck-Institut für Bildungsforschung* kaj estis honorariprofesoro ĉe Libera Universitato Berlino.

## Vivo kaj agado 
Post la potencakiro de la nazioj, Robinsohn iris al Jerusalemo por studi historion, sociologion, filozofion kaj pedagogion. En 1959 li fariĝis direktoro je Hamburgo ĉe pedagogia instituto de UNESKO. En 1964 li vokiĝis al la ĵus fondita Planck-edukesploradinstituto al Berlino.

Robinsohn kreis teoriajn fundamentojn pri memstara esploradscienco de lernejaj horartabuloj kun respekto de socialpolitikaj kuntekstoj de malsimile strukturigitaj socioj. Danke al li rehejmiĝis en Germanlingvio la latinlingva termino *curriculum* (laŭvorte: *protokolo*), kiun en moderna signifo jam en 1688 inventis Daniel Georg Morhof. Atentigante pri lernejaj horartabulordigoj en Usono, Britio, Svedujo kaj Sovetio, Robinsohn iĝis skeptikta pri la novhumanismaj lernejtraducioj en Centra Eŭropo. Liaj atakoj kontraŭ la grava rolo de la klasikaj lingvoj (ĉefe la latina kaj la helena, malofte ankaŭ la hebrea) ene de la humanismaj gimnazioj tre efikis. Robinsohn krome postulis ŝanĝojn rilatajn al instruado de historio, kiu pli temigu tutmondajn problemojn anstataŭ la memorigon de naciaj datoj/eventoj. 

## Postlasitaĵoj 
Troviĝas ekde 1995 en Lankwitz (Berlino) fondaĵo *Shaul-und-Hilde-Robinsohn- Stiftung* volante plievoluigi la intencojn de Robinsohn pere de la komunutila societo INA (Internationalen Akademie Berlin für innovative Pädagogik, Psychologie und Ökonomie) sur la kampo de internacia edukadesplorado kaj trejnado de instruistoj. En la iamaj ejoj de la Altlernejo Pedagogia estas ankaŭ *Robinsohn-Bibliothek*, kabineto kun diversaj iloj (i.a. libraj) propagandante la ideologion de Robinsohn.

En Potsdam ĉe *Mendelssohn-centro pri eŭropaj-judaj studoj* konsulteblas postlasitaj libroj de la Robinsohn-oj kun ne tute 1500 verkoj biblisciencaj.

## Skribaĵoj (elekto) 
* kun Chaim Schatzker: *Jüdische Geschichte in deutschen Geschichtslehrbüchern* (=Schriftenreihe des Internationalen Schulbuchinstituts, 7). Limbach, Braunschweig 1963
* *Bildungsreform als Revision des Curriculum.* Luchterhand, Neuwied k.a. 1967 (pluraj eldonoj)

## Literaturo 
* Herrmann A. L. Degener (fond.), Walter Habel (eld.): *Wer ist wer? Das deutsche Who’s Who.* Volumo 16, 1: *1969/70. Bundesrepublik Deutschland, West-Berlin.* Arani, Berlin 1970, ISBN 3-7605-2007-3, p. 1056.
* Julia Kurig: "Planung und Rationalität: Saul B. Robinsohns Bildungsreform als Revision des Curriculum und das Modernisierungsparadigma der 1960er Jahre." Ĉe: Wilfried Göttlicher/Jörg.-W. Link/Eva Matthes (eld.): *Bildungsreform als Thema der Biungsgeschichte*, Bad Heilbrunn: Klinkhardt, 2018, p. 195–211.
* "Robinsohn, Schaul (Saul) Benjamin", ĉ: Werner Röder; Herbert A. Strauss (eld.): *International Biographical Dictionary of Central European Emigrés 1933–1945*. Volumo 2,2. München: Saur, 1983, ISBN 3-598-10089-2, p. 974

## Eksteraj ligiloj 
* 
*ligiloj ĉe DDB
*Carina Layer, Franz Hausstetter: "Die curriculare Wende von der DAV-Erklärung zum Bildungsziel des altsprachlichen Gymnasiums von 1951 zur DAV-Matrix" - helpilo por ekzamenotoj pri pedagogio, majo 2011

## Notoj 
Kategorio:Germanaj judoj
Kategorio:Germanaj profesoroj
Kategorio:Germanaj elmigrintoj
Kategorio:Didaktiko
Kategorio:Germanaj sociologoj 
Kategorio:Naskiĝintoj en 1916
Kategorio:Mortintoj en 1972